REGULAMENTUL (CE) NR. 136/2007 AL COMISIEI
din 13 februarie 2007
privind eliberarea licențelor de export din sistemul B în sectorul fructelor și legumelor (protocale)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1),
având în vedere Regulamentul (CE) nr. 1961/2001 al Comisiei din 8 octombrie 2001 de stabilire a normelor de aplicare a Regulamentului (CE) nr. 2200/96 al Consiliului privind restituirile la export în sectorul fructelor și legumelor (2), în special articolul 6 alineatul (6),
întrucât:
(1)
Regulamentul (CE) nr. 1510/2006 al Comisiei (3) stabilește cantitățile indicative pentru care pot fi eliberate licențe de export din sistemul B.
(2)
Ținând seama de informațiile de care dispune Comisia la data curentă, cantitățile indicative prevăzute pentru perioada de export în curs pentru protocale riscă să fie depășite în viitorul apropiat. Această depășire ar prejudicia buna funcționare a regimului de restituiri la export în sectorul fructelor și legumelor.
(3)
În scopul de a remedia această situație, trebuie să se respingă cererile de licențe din sistemul B pentru protocalele exportate după data de 13 februarie 2007 și până la sfârșitul perioadei de export în curs,
ADOPTĂ PREZENTUL REGULAMENT:
Articolul 1
Pentru protocale se resping cererile de licențe de export din sistemul B, depuse în temeiul articolului 1 din Regulamentul (CE) nr. 1510/2006, pentru care a fost acceptată declarația de export de produse după data de 13 februarie și înainte de 1 martie 2007.
Articolul 2
Prezentul regulament intră în vigoare la 14 februarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 februarie 2007.